
UPUTE ZA SPRJEČAVANJE I SUZBIJANJE EPIDEMIJE COVID-19 U UČENIČKIM DOMOVIMA S OBZIROM 


NA EPIDEMIJU COVID-19 U ŠKOLSKOJ GODINI 2021./2022. 


Temeljne odrednice. U svim objektima važno je provoditi i poštivati opće mjere sprječavanja širenja 
COVID-19. 


Higijena prostorija. U higijeni prostorija treba provoditi uobičajeno čišćenje i dezinfekciju kao prije 
pandemije. 


U cijelom Domu važno je redovito provjetravati sve prostorije ili ako vremenski uvjeti to dozvoljavaju 
ostaviti otvorene prozore. 


Pojačana osobna higijena: 


izbjegavati dodirivanje rukama usta, nosa, očiju i lica, 


redovito i pravilno (najmanje 20 sekundi) prati ruke tekućom vodom i sapunom ili dezinficirati 
(prednost se daje pranju ruku vodom i sapunom) prije ulaska u Dom i svoju sobu, prije i nakon 
pripreme hrane, prije jela, nakon korištenja toaleta, nakon dolaska izvana, nakon čišćenja nosa 
i uvijek kada ruke izgledaju prljavo. Za pranje ruku treba koristiti tekuću vodu i sapun. 


kod pranja ruku pridržavajte se uputa za pravilno pranje ruku (ove upute je potrebno izvjesiti 
na vidljivo mjesto u svakom sanitarnom čvoru): 
https://www.hzjz.hr/wpcontent/uploads/2020/03/Pranje ruku .pdf. 


nakon pranja ruku sapunom i vodom, za sušenje ruku neophodno je koristiti papirnate ručnike 
za jednokratnu upotrebu koje nakon korištenja treba baciti u koš za otpad s poklopcem, 


kod kašljanja i kihanja prekrivaju se usta i nos unutrašnjom stranom lakta ili papirnatom 
maramicom koju poslije treba baciti u koš za otpad s poklopcem te oprati ruke, 


pri kašljanju i kihanju treba okrenuti lice od drugih osoba, 

e izbjegavati dijeljenje obroka, čaša, šalica, posuđa, pribora za jelo, higijenskih potrepština i 
školskog pribora s drugim osobama. 


U Domu je neophodno osigurati laku dostupnost odgovarajućeg higijenskog potrošnog materijala u 
dovoljnoj količini: 


* sapun, tekuća voda i odgovarajući dezinficijens za dezinfekciju ruku, 
* papirnati ručnici i maramice, 

* vreće za smeće i koš s poklopcem u koji se odbacuju korišteni ručnici 
* tekućine za dezinfekciju površina, 

* maske za lice, 


* jednokratne rukavice za djelatnike onih zanimanja za koja su se nosile i prije epidemije (kao 
higijenski standard) 


Na ulazu u Dom i na još nekoliko lako dostupnih mjesta neophodno je postaviti dozatore s 
dezinficijensom za dezinfekciju ruku s uputom za korištenje na vidljivom mjestu. 


Smještaj u učeničkim sobama: 


U svaku sobu potrebno je smjestiti što manji broj učenika/studenata, ovisno o kapacitetima Doma i 
broju korisnika. Krevete u sobama neophodno je razmjestiti tako da su međusobno razmaknuti koliko 
veličina sobe omogućuje. Broj i raspored korisnika po sobama, ako je moguće, potrebno je organizirati 
tako da u jednoj sobi borave učenici/studenti iz istog razrednog odjela ili iz što manjeg broja razrednih 
odjela ili iz iste škole ili učenici/studenti koji žive u istom kućanstvu (iz iste obitelji). Nakon što se odredi 
sastav soba, treba izbjegavati njihovo miješanje. Boravak u jednokrevetnoj sobi posebno se 
preporučuje korisnicima s kroničnim bolestima (respiratornim, kardiovaskularnim, bubrežnim, 
malignim bolestima, imunodeficijencijama, korisnicima s većim tjelesnim/motoričkim oštećenjima) 
koje mogu predstavljati rizik za razvoj komplikacija i lošijeg ishoda bolesti COVID-19, osim ako je 
boravak u jednokrevetnoj sobi kontraindiciran zbog potencijalne ugroze zdravlja i života uslijed 
osnovne kronične bolesti. 


Djelatnici ulaze u učeničke sobe kao što je bilo uobičajeno prije pandemije. Ako djelatnik ulazi u 
učeničku sobu kada su učenici prisutni, djelatnik nosi masku ako ne može održavati fizički razmak od 
2m u odnosu na sve učenike u sobi. 


Zajedničke prostorije: 


U blagovaonici/učionici/drugom zajedničkom prostoru, kada je moguće, učenici se trebaju grupirati 
prema sobama i u grupama u kojima inače provode vrijeme zajedno. Važnije je dosljedno održati 
primjereni razmak između pojedinih grupa učenika, nego između učenika iz iste sobe ili grupe koji i 
inače provodi vrijeme zajedno. Učenici koji i inače provode vrijeme zajedno i/ili dijele istu sobu ne 
trebaju održavati uvećani međusobni razmak kod boravka u zajedničkim prostorijama. Nešto veći fizički 
razmaka u odnosu na uobičajeno ponašanje prije pandemije (1, 5 m a po mogućnosti 2 m) potrebno je 
održavati između pojedinih grupa učenika, te tada učenici i djelatnici ne trebaju nositi masku dok 
borave u zajedničkim prostorijama.* 

Upotrebu zajedničkih toaleta treba organizirati na način da isti korisnici grupirani prema sobama 
koriste točno određeni toalet (što manji mogući broj istih učenik/studenta po toaletu). 


Aktivnosti na otvorenom se trebaju poticati. Učenici/studenti mogu igrati športske igre te sudjelovati 
u svim drugim sportskim aktivnostima na otvorenom kao i na zatvorenom, a pri tjelesnoj aktivnosti ne 
nose masku. 


Održavanje roditeljskih sastanaka: 


Dopušteno je održavanje roditeljskih sastanaka i individualnih informacija licem u lice. Na roditeljskim 
sastancima i individualnim informacijama svi roditelji i djelatnici Doma moraju nositi maske. 
Preporučeno je da tijekom roditeljskih sastanaka i individualnih informacija prozori budu otvoreni. 


Praćenje zdravstvenog stanja korisnika i djelatnika. 
Potrebno je obavijestit djelatnike, korisnike i druge osobe da ne ulaze u Dom te da napuste Dom: 


e _ akoimje potvrđena zaraza s COVID-19 uključujući pozitivan nalaz samotesta 
e akoimje izrečena mjera samoizolacija. 


Učenici/studenti s pozitivnim nalazom ili izrečenom mjerom samoizolacije smještaju se u prostoriju za 
izolaciju koju je prethodno potrebno odrediti za tu svrhu, te čekaju roditelje/skrbnike u čijoj pratnji 
napuštaju Dom. U slučaju teže narušenog zdravstvenog stanja neophodno je pozvati hitnu pomoć. Kada 
je potrebna izolacija svih učenika iz jedne sobe, izolacija se može povesti u njihovoj sobi do dolaska 
roditelja/staratelja (1-2 dana). 


Roditelj/staratelj/student odmah treba javiti ravnatelju Doma za slučaj pozitivnog nalaza na COVID-19 
kod učenika/studenta za vrijeme boravka kod kuće, uključujući pozitivan nalaz samotesta 
(roditelj/staratelj će prenijeti ravnatelju informaciju od epidemiologa radi li se o riziku za Dom ili ne, s 
obzirom na vrijeme kada je učenik/student posljednji put boravio u obitelji odnosno Domu). 


Samotestiranje u Domu: 
Za potrebe samotestiranja u Domu, Domovi zaprimaju samotestove osigurane na nacionalnoj razini. 


U slučaju pozitivnog nalaza samotesta, osoba napušta Dom. Pozitivan nalaz samotesta potrebno je 
potvrditi testiranjem u zdravstvenoj ustanovi sukladno odluci izabranog liječnika. Rezultat potvrdnog 
testa u pravilu se čeka izvan Doma. 


U slučaju negativnog nalaza samotesta, osoba ostaje u Domu te nastavlja sve uobičajene aktivnosti. 
Učenicima koji su mlađi od 16 godina u samotestiranju pomažu djelatnici, a učenici u dobi od 16 godina 
i stariji mogu se testirati samostalno (https://www.hzjz.hr/wp-content/uploads/2022/02/HZJZ- 
samotestiranje-ucenika-LETAK-A5-slogan-Najlaksi-test.pdf). 


Sudjelovanje u samotestiranju u Domu je dobrovoljno i besplatno. Roditelji/skrbnici koji ne žele da se 
njihova djeca samotestiraju u Domu sukladno ovim uputama, o istom potpisuju izjavu kod ravnatelja 
Doma. Punoljetni učenici i studenti takvu izjavu sami za sebe potpisuju. 

1. Samotestiranje korisnika i djelatnika zbog znakova bolesti: 
U slučaju da se kod korisnika ili djelatnika za vrijeme boravka u Domu pojave znakovi bolesti (simptomi) 
koji mogu upućivati na COVID-19, provodi se samotestiranje oboljele osobe. 


Znakovi bolesti koji mogu upućivati na COVID-19 zbog kojih je potrebno samotestiranje: 


povišenu tjelesnu temperaturu, osjećaj zimice, respiratorni simptomi koji su se naglo pojavili ili 
pogoršali (kašalj, poteškoće u disanju, grlobolja), poremećaj osjeta njuha i okusa, mučnina, 
povraćanje, proljev, neuobičajena glavobolja, neuobičajena opća slabost i loše osjećanje. 


Mjerenje tjelesne temperature u Domu provodi se samo kod osoba, korisnika ili djelatnika, kod kojih 
se pojave znakovi bolesti, dok se rutinsko mjerenje tjelesne temperature ne provodi. 


U slučaju pozitivnog nalaza samotesta, osoba napušta Dom. U slučaju negativnog nalaza samotesta, 
osoba ostaje u Domu te za vrijeme trajanja znakova bolesti dosljednije nosi masku i provodi 
epidemiološke mjere. Samotestiranje se može jednom ponoviti za 3-7 dana ako se znakovi bolesti nisu 
ublažili. U slučaju poremećaja osjeta njuha i okusa (simptomi koji su visokospecifični za COVID) 
samotestiranje se ponavlja u kraćem roku te se u slučaju ponovljenog negativnog nalaza samotesta, 
prema preporuci liječnika provodi BAT testiranje u zdravstvenoj ustanovi. 


Tko se ne želi samotestirati kada razvije znakove bolesti, napušta Dom do ozdravljenja ili značajnog 
poboljšanja znakova bolesti. 


2. Samotestiranje korisnika nakon bliskog kontakta s pozitivnom osobom: 
Korisnici koji nisu oslobođeni samoizolacije temeljem dokumenta HZJZ-a ,POSTUPANJE S OBOLJELIMA, 
BLISKIM KONTAKTIMA OBOLJELIH | PREKID IZOLACIJE | KARANTENE", nakon kontakta s pozitivnom 
osobom trebaju biti u samoizolaciji, te se kod njih ne prevodi samotestiranja, već napuštaju Dom (tko 
prema tablici 1. koja je na kraju dokumenta nije oslobođen samoizolacije, ne može biti oslobođen 
samoizolacije na osnovu negativnog nalaza). 


Temeljem dokumenta HZJZ-a ,POSTUPANJE S OBOLJELIMA, BLISKIM KONTAKTIMA OBOLJELIH I PREKID 
IZOLACIJE | KARANTENE“, samoizolacije su oslobođeni: 


2.1. Učenici koji sudjeluju u redovitom samotestiranju u okviru škola koju pohađaju 
2.2. Učenici i studenti temeljem cijepljenja i/ili preboljenja (tablica 1. na kraju ovih Uputa). 


2.1. Učenici koji sudjeluju u redovitom samotestiranju, jednom tjedno se samotestiraju testovima koje 
su primili u školi. Ako vikendom odlaze kući, sa sobom nose samotestove koje su dobili u školi, kako bi 
se testirali neposredno prije povratka u Dom te kako bi ostali kod kuće u slučaju pozitivnog nalaza. 


Osim rutinskog samotestiranja jednom tjedno, učenici koji dijele sobu u Domu s pozitivnom osobom ili 
kada su u obitelji bili u kontaktu s pozitivnom sobom te su se vratili u Dom, samotestiraju se ukupno 3 
puta unutar približno 7 dana: prvi dan nakon posljednjeg kontakta s pozitivnom osobom u sobi Doma 
ili u obiteljskom domu, te približno 3-4 dana i 7. dan od posljednjeg kontakta (u navedena tri 
samotestiranja ubrajaju se rutinska samotestiranja). Naime, dijeljenje kućanstva ili domske sobe s 
osobom koja je pozitivna predstavlja veći rizik za zarazu od drugih kontakata, pa je zato potrebno 
učestalije samotestiranje. 

2.2. Korisnici (učenici i studenti) koji su oslobođeni samizolacije temeljem preboljenja i/ili cijepljenja, 
a ne provode rutinsko samotestiranja jednom tjedno, trebaju se samotestirati u slučaju svakog 
kontakata s pozitivnom osobom i to odmah nakon posljednjeg kontakta i 5-7 dana nakon kontakta. 


3. Samotestiranje kod višednevne izvanučioničke nastave ili izleta u organizaciji Doma: 
Grupne aktivnosti u organizaciji Doma koje zahtijevaju kolektivno noćenje izvan Doma (višednevna 
izvanučionička nastava, uključujući sportske aktivnosti i izlete), mogu se provoditi na način da se prije 
polaska jednom samotestiraju svi sudionici. Tko se ne želi samotestirati, neće moći sudjelovati zbog 
povećanog rizika organiziranog prijevoza i noćenja. 


Korisnici kojima je osigurana podrška osobnog pomoćnika. Korisnik kojem je neophodan osobni 
asistent ili druga odrasla osoba (roditelj) ima pravo na takvu pomoć uz uvjet da osobni asistent poštuje 
sve obaveze opisane u ovim preporukama (držanje razmaka koliko je moguće, pojačana higijena, 
korištenje maski i rukavica kod pomoći u intimnoj njezi o zdravstvenom stanju studenta i sl.). 


Maske. Učenici ne nose maske dok borave u svojim sobama, u toaletu, u blagovaonici kada sjede na 
svom mjestu na kojem jedu, te kod tjelesne aktivnosti. Maske također nisu obavezne za učenike i 
djelatnike dok borave u zajedničkim prostorijama, ako je moguće u zajedničkim prostorijama 
organizirati grupiranje učenika kao što je ranije opisano (vidjeti ,Zajedničke prostorije“).* 


Djelatnici međusobno komuniciraju te komuniciraju s korisnicima (učenicima i studentima) na način da 
ne nose maske kada god mogu održavati primjeren razmak (uvećani razmak u odnosu na uobičajenu 
komunikaciju prije pandemije). 


Učenici i djelatnici mogu maske i dalje kontinuirano nositi ako smatraju da su im potrebne, a 
preporučuju se svim učenicima i djelatnicima škole s kroničnim bolestima koje mogu dovesti do težih 
oblika bolesti COVID-19 ako im zdravstveno stanje omogućuje nošenje maske. 


*S obzirom na mogućnosti organizacije boravka u zajedničkim prostorijama i prolaska zajedničkim 
prostorijama, ravnatelj Doma donosi mjere glede korištenju maski kod učenika i djelatnika u 
zajedničkim prostorijama. 


Cijepljenje. Kolektivni smještaj poput smještaja u Domovima predstavlja uvećani rizik za širenje bolesti. 
Zbog toga se preporučuje cijepljenje svih djelatnika Domova i drugih osoba koje u službenom svojstvu 
borave u Domovima. Također se preporučuje cijepljenje svih učenika/studenta korisnika Domova. 
Cijepljenje je dobrovoljno. Cjepivo Pfizer registrirano je za do 5i više godina, a cjepivo Moderna u dobi 
6 i više godina. Ravnatelji Domova trebaju se javiti nadležnim zavodima za javno zdravstvo radi 
dogovora o organiziranom dobrovoljnom cijepljenju učenika smještenih u Domu. 


Izvannastavne i druge grupne aktivnosti: 


Mogu se održavati svi oblici izvannastavne aktivnosti, programi i priredbe, odlasci u kino i kazalište, 
izlete i sl., sudjelovanje u sportskim i drugim natjecanjima u kojima sudjeluju učenici/studenti iz 
različitih odgojnih grupa, škola i razreda ( izbornih i posebnih programa), soba, katova u domu i sl. 


Kako u okvirima pandemije traje treća školska godina, nije održivo inzistirati na odvajanju 


učenika/studenta prema sobama, katovima, razrednim odjelima i sl, te se učenici/studenti mogu 
miješati uz pridržavanje osnovnih epidemijskih mjera. 

Posjeti Domovima zbog aktivnosti koje nisu nužne ali su važne za unaprjeđenje dobrobiti i kvalitetu 
života korisnika, primjerice izvođenje kazališne predstave i sl., mogu se nesmetano organizirati uz 
pridržavanje osnovnih epidemioloških mjera. 


Edukacija i informiranje: 

Nužno je postavljanje informativnih postera na ključnim mjestima koji služe kao podsjetnici o 
higijenskim protokolima u ponašanju u vrijeme pandemije te o mjeri redovitog samotestiranja učenika 
(npr. u svakom toaletu na vidljjvome mjestu trebaju stajati upute o pravilnom pranju ruku: 
https://www.hzjz.hr/wp- content/uploads/2020/03/Pranje_ruku_.pdf; u zajedničkim prostorima _na 
vidljivome mjestu postaviti plakat o mjeri _samotestiranja učenika: https://www.hzjz.hr/wp- 
content/uploads/2022/02/Plakat-HZJZ-samotestiranje-ucenika-finalno-NAJLAKSI-TEST-IKAD.pdf ili 
https://www.hzjz.hr/wp-content/uploads/2022/02/Plakat-HZJZ-samotestiranje-ucenika-finalno- 











NAJLAKSI-TEST-IKAD.pdf). 


Učenicima je potrebno prikazati video o samotestiranju: 


Video o testiranju na koronavirus — Kako upotrijebiti antigensti test za samotestiranje na COVID-19 


Završne preporuke 


Svaki zadatak ravnatelj treba dodijeliti jednoj odgovornoj osobi koja o navedenom provodi dnevnu 
pisanu evidenciju kada je to moguće. Ove preporuke ne isključuju provođenje drugih preporuka 
sukladno aktualnoj i promijenjenoj epidemiološkoj situaciji. 


Upute za samoizolaciju: 
https://www.hziz.hr/wp-content/uploads/2020/03/letak samoizolacija.pdf 


https://www.hzjz.hr/wp-content/uploads/2020/03/letak-samoizolacija EN.pdf 


https://www.hziz.hr/sluzba-epidemiologija-zarazne-bolesti/izolacija-tko-sve-treba-biti-u-njoj-i- 
ravila-koja-trebaju-postovati-ukucani-osobe-koja-je-izolaciji 








Upute za maske: 
https://www.hzjz.hr/wp-content/uploads/2020/03/Maske-za-lice-1.pdf), 


Tko ne treba nositi masku? Izuzeće od obveze nošenja maske 


https://www.hziz.hr/wp-content/uploads/2020/03/Tko-ne-treba-nositi-masku-izuze%C4%87e-od- 





obveze-no%C5%A1lenja-maske.pdf 
Tko ne treba nositi masku? Izuzeće od obveze nošenja maske: 


https://www.hzjz.hr/wp-content/uploads/2020/03/Tko-ne-treba-nositi-masku-izuze%C4%87e-od- 
obveze-no%C5%A1lenja-maske.pdf 


BEZ SAMOIZOLACIJE UČENIKA! 
https://www.hzjz.hr/aktualnosti/bez-samoizolacije-ucenika 


POSTUPANJE S OBOLJELIMA, BLISKIM KONTAKTIMA OBOLJELIH | PREKID IZOLACIJE | KARANTENE: 
https://www.hzjz.hr/wp-content/uploads/2021/11/Postupanje-s-oboljelima-bliskim-kontaktima- 
oboljelih-i-prekid-izolacije-i-karantene-ukidanje-samoizolacije-u%C4%8Denika.pdf 

Tablica 1. Bliski kontakti izuzeti od karantene 





Osoba 


Preporuka za osobe izuzete od karantene 





Izuzeće od karantene TEMELJEM PREBOLJENJA I/ILI CIJEPLJENJA djece i odraslih: 





Preboljela COVID-19 (PCR ili BAT 
potvrđena SARS-CoV-2 infekcija) 
unutar 4 mjeseca od kontakta, 
neovisno o dobi. 





Preboljela COVID-19 i nakon 
preboljenja primila jednu dozu 
cjepiva ako nije prošlo više od 
četiri mjeseca od primitka cjepiva, 
ili preboljela COVID-19 i primarno 
cijepljena s 2 doze cjepiva koja se 
primjenjuju u dvije doze, ako se 
radi o odraslim osobama. 





Docijepljena, neovisno o dobi. 





Primarno cijepljena (1 dozom 
Janssen cjepiva ili s 2 doze cjepiva 
koja se primjenjuju u dvije doze) 
uz uvjet da je prošlo 14 dana od 
zadnje doze cjepiva ali ne više od 4 
mjeseca (kod cijepljenih Janssen 
cjepivom ne više od 2 mjeseca), 
ako se radi o odraslim osobama. 





Djeca do 18 godina starosti koja su 
primila primarno cijepljenje i djeca 
koja su preboljela i primila jednu 
dozu cjepiva, neovisno o vremenu 
proteklom od cijepljenja. 


Trebaju se testirati odmah nakon zadnjeg kontakta te je 
preporučljivo da se testiraju 5-7 dana od kontakta komecijalnim 
brzim antigenskim testom za samotestiranje koji se temelji na 
uzorku brisa nosa ili BAT-om u ovlaštenoj ustanovi bez obzira na 
izuzeće od karantene. 


Obavezno se strogo pridržavati mjera za sprečavanje širenja 
kapljičnih infekcija (nošenje kirurških ili FFP2 maski, držanje 
distance, izbjegavanje okupljanja, pojačana briga o higijeni) 
slijedećih 14 dana od zadnjeg kontakta. 


Djeca i učenici kod svih kontakata, uključujući kućni 
kontakt: 
e trebaju se samotestirati odmah nakon zadnjeg kontakta 
i 5-7 dana od kontakta (kao i odrasli); ovo samotestiranje 
kod kontakta s pozitivnom osobom učenici mogu 
provesti u vlastitom aranžmanu ili u okviru redovitog 
samotestiranja učenika ako u njemu sudjeluju 
e trebaju se pridržavati epidemioloških mjera i nositi 
masku primjereno dobi kao što je predviđeno Uputama 
za sprječavanje i suzbijanje epidemije bolesti COVID-19 


vezano uz rad predškolskih ustanova, osnovnih i 
srednjih škola u školskoj godini 


2021./2022. (26/08/2021. 5/11/2021.i15/11/2021.) 

e učenici su oslobođeni samoizolacije na temelju 
preboljenja i/ili cijepljenja neovisno o tome sudjeluju li u 
redovitom samotestiranju ili ne 








Izuzeće od karantene TEMELJEM REDOVITOG SAMOTESTIRANJA UČENIKA: 





Učenici osnovnih i srednjih škola 
koji sudjeluju u redovitom 
samotestiranju, neovisno o tome je 
li kontakt s pozitivnom osobom 
ostvaren u školi ili izvan škole. 








Kontakt u školi i izvan škola, osim kućnog kontakata: 
Sudjelovanje u redovitom samotestiranju učenika te 
pridržavanje epidemioloških mjera i nošenje maski sukladno 
Uputama za sprječavanje i suzbijanje epidemije bolesti COVID- 
19 vezano uz rad predškolskih ustanova, osnovnih i srednjih 
škola u školskoj godini 2021./2022. (26/08/2021.,5/11/2021.i 
15/11/2021.) 

Kućni kontakt: 

Učenici koji sudjeluju u redovitom samotestiranju a nisu 
oslobođeni samoizolacije na temelju preboljenja i/ili cijepljenja, 
kada dijele kućanstvo s pozitivnom osobom (obiteljski kontakt) 
trebaju se učestalije samotestirati u vlastitom aranžmanu i to 
svaka dva dana tijekom 7 dana od kontakta s pozitivnim 
ukućanom (u slučaju da se ne mogu fizički odvojiti od pozitivnog 
ukućana, samotestiraju se svaka dva dana tijekom izolacije 
pozitivnog ukućana i još 7 dana po isteku izolacije). 

